
З А П О В Е Д

№ РД-09-125/24.03.2026 г.
гр. Камено

На основание чл. 44, ал.1, т. 1 и ал. 2, от ЗМСМА, във връзка с чл. 70, чл. 76 и сл. от НРПУРОИ и в изпълнение на решение на Общински съвет – гр. Камено по т. 12 от Протокол № 27 от 26.02.2026г.

З А П О В Я Д В А М :

I. Да се проведе публичен търг с явно наддаване за отдаване под наем на недвижим имот – петно за разполагане на преместваем обект, по плана на с. Трояново, общ. Камено, за срок от 5 /пет/ години, при начална тръжна цена и стъпка на наддаване, както следва:
1. Петно за разполагане на преместваем обект, находящо се на площадно пространство между о.т.31, о.т.32, о.т.33, о.т.43, о.т.44 и о.т.25, по плана на с. Трояново, общ. Камено, обл. Бургас, с площ 15.00 (петнадесет) кв.м.
Начална тръжна цена – 15.00 (петнадесет) евро /29.34 (двадесет и девет лева и тридесет и четири стотинки) лева/, месечен наем, без включен ДДС.
Стъпка на наддаване – 1.50 (едно евро и петдесет евро цента) евро /2.93 (два лева и деветдесет и три стотинки) лева/. Предложенията за наддаване в търга, не могат да бъдат по-малки от 10 % от първоначалната тръжна цена.
Депозитът за участие в търга – 1.50 (едно евро и петдесет евро цента) евро /2.93 (два лева и деветдесет и три стотинки) лева/.  

II. Търгът за отдаване под наем на Петно за разполагане на преместваем обект, находящ се на площадно пространство между о.т.31, о.т.32, о.т.33, о.т.43, о.т.44 и о.т.25, по плана на с. Трояново, ще се проведе в гр. Камено, в сградата на общинска администрация Камено на 15.04.2026 г. от 10:45 часа.
III. Условия за участие: в търга могат да участват физически лица, еднолични търговци и юридически лица, регистрирани по Търговския закон. 
IV. Място и срок за получаване на тръжна документация за участие в търга: Тръжната документация за участие в търга се получава в сградата на Община Камено, гр. Камено, ул. „Освобождение“ № 101 в Центъра за услуги и информация на гражданите, всеки работен ден от 8:30 до 16:00 часа до 14.04.2026г. 

Цената на комплекта тръжна документация е 6.14 (шест евро и четиринадесет евро цента) евро /12.00 (дванадесет) лева/ с включен ДДС, платими в брой на касата на Общината.

[bookmark: _Hlk68251084]V. Условия за плащане на цената и депозита: плащанията се извършват в евро по банкова сметка на Община Камено – „ЮРОБАНК БЪЛГАРИЯ” АД, IBAN: BG 40 BPBI 7937 33 KA225801, ВIC: BPBIBGSF, или на касата в ЦУИГ на Община Камено.  
VI. Информация за имотите, обект на търга, е изложена в общината и на интернет страницата на Община Камено www.kameno.bg 
VII. Оглед на имотите може да се извършва всеки работен ден до 14.04.2026г. от 09:00 до 16:00 часа, с представител на Общината, след представяне на платежен документ за закупена тръжна документация и предварителна заявка.
VIII. УТВЪРЖДАВАМ следната тръжна документация: 
Заявление за участие – образец; 
Декларация, че участникът не е лишен от право да упражнява търговска дейност;
Декларация, че участникът не е обявен в несъстоятелност;  
Декларация, че участникът е запознат с регламента за участие в търга; 
Декларация за оглед на имота; 
Декларация – съгласие за ползване на лични данни; 
Решение на общински съвет; 
Препис от настоящата Заповед;
Схема за разпределение;
Регламент за участие; 
Проект на Договор за наем; 
IX. Кандидатите следва да представят в запечатан, непрозрачен плик, върху който се посочват имената на физическото лице, ЕГН, съответно наименованието на търговеца, Единния идентификационен код (ЕИК), както и обекта, за който кандидатства. Документите се подават до 16:00 часа на 14.04.2026 год. в Община Камено, като в запечатания плик се слагат следните задължителни документи за участие: 
· Заявление за участие;
· Документ за заплатен депозит за участие; 
· Документ за закупена тръжна документация; 
· Когато участникът е юридическо лице се представя документ за регистрация или посочване на ЕИК по чл. 23 ЗТР. Допустимо е представяне на извадка от електронната страница на Търговския регистър на Агенция по вписванията. Когато участникът е ЮЛ, регистрирано по специален закон (напр. Закона за юридическите лица с нестопанска цел, Закона за кооперациите), представя удостоверение за актуално правно състояние от съответния окръжен съд по регистрация.  
· Декларация – 5 броя по образец;  
· Пълномощно с нотариална заверка на подписа, когато се участва чрез пълномощник. Копие от личната карта на пълномощника. 
X. При неявяване на кандидати, следващ търг ще се проведе на 22.04.2026г. от 10:45 часа. Закупуване на документи, внасяне на депозит и подаване на заявления за участие в повторния търг се извършва до 16:00 часа на 21.04.2026г.

 Настоящата Заповед да се публикува в местен ежедневник, на страницата на Общината в интернет и да се обяви на видно място в общинската администрация в 3-дневен срок от нейното издаване.

ЖЕЛЬО ВАРДУНСКИ          / П /      
Кмет на Община Камено 

Заповедта е обявена на таблото за обяви на 24.03.2026г.

